విశ్వానంద్ పట్టార్

డాక్టర్ విశ్వానంద్ పట్టార్, మానవ వనరుల రంగంలో మూడు దశాబ్దాల అనుభవంతోపాటు సాహిత్యం, కళ, సినిమా రంగాల్లోనూ విశిష్ట ప్రతిభ కనబరిచారు. రచయితగా, కవిగా, గీత రచయితగా, సంగీత దర్శకుడిగా, నటుడిగా, నిర్మాతగా, దర్శకుడిగా రాణిస్తున్నారు. 2022లో స్వీయ దర్శకత్వంలో  'లాట్స్‌ ఆఫ్‌ లవ్‌' చిత్రాన్ని నిర్మించి, అందులో ప్రధాన పాత్రలో కూడా నటించారు.

 జీవిత విషయాలు 
డాక్టర్ విశ్వానంద్ పట్టార్ 1971 సెప్టెంబర్ 10న హైదరాబాద్‌లో జన్మించారు. ఆయన తల్లిదండ్రులు కృష్ణాజీ పట్టార్, వసుందరా పట్టార్. ఆయనకు భార్య అనిత పట్టార్, కుమారుడు ప్రఖ్యాత్ పట్టార్ ఉన్నారు.

విశ్వానంద్ పట్టార్ తన విద్యను పలు రంగాల్లో కొనసాగించారు. ఆయన ఎంఎస్సీ, ఎంఏ, ఎంబీఏ, ఎంఫిల్, మేనేజ్‌మెంట్‌లో పీహెచ్‌డీ డిగ్రీలు పొందారు. అంతేకాకుండా, పర్యావరణ శాస్త్రం, కంప్యూటర్ సైన్స్‌లను అభ్యసించారు. కవిత్వం పట్ల ఉన్న ఆసక్తితో ఇంగ్లీష్ సాహిత్యంలో మాస్టర్స్ డిగ్రీని కూడా పూర్తి చేశారు.

 వృత్తి జీవితం 
విశ్వానంద్ పట్టార్ కు మానవ వనరుల నిపుణుడిగా 30 ఏళ్లకు పైగా అనుభవం ఉంది. ఆయన ఔషధ, సమాచార సాంకేతిక, ప్రచురణ, మౌలిక సదుపాయాలు, నిర్మాణం, తయారీ, వ్యవసాయం, బయోటెక్నాలజీ వంటి అనేక రంగాలలో పనిచేశారు.

 రచనలు 
వ్యక్తిగత నాయకత్వ అభివృద్ధిపై విశ్వానంద్ పట్టార్ "వెల్ కమ్ టు సక్సెస్, ఫేర్ వెల్ టు ఫెల్యూర్", నాయకత్వ లక్షణాలపై "బి ఎ లీడర్ నాట్ ఎ ఫాలోవర్" అనే పుస్తకాలు రాశారు. అంతేకాకుండా, మానవ వనరుల నిర్వహణ, లీడర్‌షిప్, ఉద్యోగుల నిబద్ధత వంటి అంశాలపై జాతీయ, అంతర్జాతీయ పత్రికల్లో వ్యాసాలు కూడా ప్రచురించారు.

 బహుముఖ ప్రావీణ్యం 
విశ్వానంద్ పట్టార్ కు కవిత్వం, పాటల రచన, చిత్రలేఖనం, సంగీతం, సినిమా రంగాల్లో కూడా ప్రవేశం ఉంది. అనేక జాతీయ, అంతర్జాతీయ పురస్కారాలను అందుకున్నారు. ఆయన NHRD, SHRM వంటి ప్రతిష్టాత్మక సంస్థలలో సభ్యుడుగా ఉన్నారు. పలు బిజినెస్ స్కూల్స్‌లో అతిథి ప్రొఫెసర్‌గా మానవ వనరుల నిర్వహణను బోధిస్తున్నారు.

 సినిమాలు 
ప్రణ్వీ పిక్చర్స్ బ్యానర్ లో "లాట్స్‌ ఆఫ్‌ లవ్" అనే చిత్రానికి నటుడు, నిర్మాత, దర్శకుడిగా పనిచేశారు.

మూలాలు

బయటి లింకులు

వర్గం:తెలుగు సినిమా నటులు
వర్గం:తెలుగు సినిమా దర్శకులు
వర్గం:తెలుగు సినిమా నిర్మాతలు
వర్గం:తెలుగు సినిమా రచయితలు